text: Fedtafgift er dyr for de små producenter
  04 oktober 2011 kl. 16.16
  Små producenter af fødevarer føler sig fedtet ind i ny afgift, der giver dem masser af ekstra arbejde og ekstra udgifter.
  Pølsemager Jan Müller fra Højer Pølser og bagermester Bjarne Wetche er blandt de mange utilfredse fødevareproducenter, der i weekenden trådte i kraft.
  - Hvor er den sundhedsmæssige effekt. Hvis politiekerne mente det alvorligt, ville de også sørge for momsfrie sunde madvarer, siger Bjarne Wetche.  
  Jan Müller frygter, at prisstigningen yderligere vil gøre det svært for ham at sælge pølserne. At flere kunder vil tage over grænsen for at købe ind dér.
  Afgiften er blevet pålagt fødevarer, der indeholder mere end 2,3 procent mættet fedt såsom kød, mejeriprodukter, spiseolier, smør og margarine.
  